ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- privind modificarea contractului de închiriere nr. 124/7.01.2010

Având în vedere:
- referatul de aprobare, înregistrat sub nr.3346/22.02.2022, prin care primarul oraşului Boldeşti-Scăeni propune modificarea contractului de închiriere nr. 124/7.01.2010;
- raportul de specialitate întocmit de compartimentul de resort, înregistrat sub nr. 3347/22.02.2022;
- dispoziţiile art. 1810 - Codul civil;
- Contractul  de închiriere nr. 124/7.01.2010;
- adresa înregistrată sub nr. 1262631/21.12.2021 din partea locatarului; 
- avizul secretarului general, înregistrat sub nr.3348/22.02.2022;
- avizul comisiei de specialitate nr. 2 – administrarea domeniului public şi privat, gestionarea serviciilor de interes local
În temeiul prevederilor art. 129 alin. (2), lit.”c” și alin. (6), lit. „b” , art.139 alin. (1) şi alin. (3) lit. “g” și ale art.196 alin (1) lit.”a” privind Codul administrativ;
	Consiliul Local al oraşului Boldeşti-Scăeni adoptă prezenta hotărâre:

Art.1. (1) Se constată tacita relocaţiune în cazul contractului de închiriere nr. 124/7.01.2010 pentru perioada 7.01.2022-28.02.2022.
(2) Se aprobă prelungirea termenului contractului de închiriere nr. 124/7.01.2010 pe o perioadă de  3 ani, respectiv până la data de  28.02.2025.
Art.2. (1) Se modifică modalitatea de plată prevăzută în contractul de închiriere nr. 124/7.01.2010 în sensul că plata chiriei se va face lunar, până în ultima zi lucrătoare a lunii, pentru luna anterioară, în baza facturii emise de locator. 
(2) Locatorul va emite factura până la data de 5 ale lunii următoare şi o va transmite prin e-mail locatarului.
Art.3. Se împuterniceşte primarul oraşului să semneze actul adiţional la contractul de închiriere menţionat  la art. 1, în condiţiile prezentei hotărâri.
Art.4. Prezenta hotărâre va fi comunicată Serviciului buget, finanţe, contabilitate, impozite şi taxe, resurse umane şi salarizare şi Serviciului patrimoniu local şi monitorizare servicii publice, precum şi Inspectoratului de Poliţie Judeţean Prahova.
Art.5. Prezenta hotărâre se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
      
                PREŞEDINTE DE ŞEDINŢĂ,                                        
                  MORARU ANA-MARIA                      CONTRASEMNEAZĂ
                                                                                 SECRETAR GENERAL,
                                                                                TUDOR FLORINA NELI
Boldeşti-Scăeni, 28.02.2022
[bookmark: _GoBack]Nr. 33

          
           R O M A N I A
           JUDEŢUL  PRAHOVA
           ORAŞUL BOLDEŞTI - SCĂENI        
           CONSILIUL  LOCAL
           Nr.3348/22.02.2022                       



A  V  I  Z
===========
- asupra proiectului de hotărâre privind  modificarea contractului de închiriere nr. 124/7.01.2010



Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind modificarea contractului de închiriere nr. 124/7.01.2010, am constatat următoarele:
Potrivit dispoziţiilor art.  1810 alin. 1 - Codul civil, dacă, după împlinirea termenului, locatarul continuă să deţină bunul şi să îşi îndeplinească obligaţiile fără vreo împotrivire din partea locatorului, se consideră încheiată o nouă locaţiune, în condiţiile celei vechi, inclusiv în privinţa garanţiilor.
De asemenea, potrivit art. 129 alin. (6), lit.”b”, din OUG nr. 57/2019 privind Codul administrativ,  consiliile locale hotărăsc asupra concesionării sau închirierii bunurilor proprietate privată a oraşului.
Pe cale de consecinţă apreciez că atât încheierea contractelor în baza hotărârilor adoptate cât şi modificarea contractelor încheiate trebuie aprobate prin hotărârea consiliului local.
	Faţă de cele de mai sus şi în conformitate cu prevederile art. 243, alin. (1) lit.”a” din  OUG nr. 57/2019 privind Codul administrativ, avizez favorabil acest proiect de hotărâre.


SECRETAR GENERAL,
TUDOR FLORINA NELI











Nr.3346/22.02.2022

REFERAT

	Subsemnatul Bucuroiu Constantin, primar al oraşului Boldeşti-Scăeni, supun spre analiză şi aprobare Consiliului Local “Proiectul de Hotărâre privind modificarea contractului de închiriere nr. 124/7.01.2010.”
	În baza OUG nr. 57/2019 privind Codul administrativ, cu modificările şi completările ulterioare, a Legii nr. 218/2002 privind organizarea și funcționarea Poliției Române, Republicată, cu modificările şi completările ulterioare, vă prezint următoarele :
· Prin H.C.L nr. 146/09.12.2009 s-a aprobat închirierea fără licitaţie publică a unei părţi din imobilul – construcţie situat în oraşul Boldeşti-Scăeni, Calea Unirii, nr. 67, către Inspectoratul de Poliţie Judeţean Prahova  pentru Poliţia orăşenească Boldeşti-Scăeni;
· În baza H.C.L nr. 146/09.12.2009 s-a încheiat contractul de închiriere nr. 124/07.01.2010, între Consiliul Local Boldeşti-Scăeni şi Inspectoratul de Poliţie Judeţean Prahova, pentru o perioadă de 3 ani, cu posibilitatea prelungirii  prin act adiţional. Contractul a fost prelungit prin acte adiţionale până la data de 07.01.2022; 
· Prin adresa nr. 1262631 IPJ Prahova a solicitat prelungirea termenului contractului de închiriere, precum şi modificarea clauzei din contract referitoare la termenul de plată, acesta să fie până în ultima zi lucrătoare a lunii pentru luna anterioară; 
· Locatarul a înregistrat întârzieri la plata chiriei datorită dificultăţilor financiare întâmpinate în asigurarea surselor de finanţare, fapt ce determinat calcularea accesoriilor, potrivit legii; 
· Dat fiind specificul activităţii instituţiei sus amintite,  fiind de interes public naţional judeţean şi local, prin prelungirea termenului contractului de închiriere se asigură desfăşurarea activităţii Poliţiei Oraşului Boldeşti-Scăeni în condiţii de continuitate.
Faţă de cele mai sus expuse, propun următoarele:

· aprobarea tacitei relocaţiuni pentru perioada 7.01.2022-28.02.2022 şi aprobarea prelungirii termenului contractului de închiriere nr. 124/07.01.2010 cu încă 3 ani, până la data de 28.02.2025;
· plata chiriei să se facă lunar, în baza facturii emise de locator, până în ultima zi lucrătoare a lunii, pentru luna anterioară;
· împuternicirea primarului să semneze actul adiţional la contractul de închiriere în condiţiile prezentei hotărâri;
În speranţa aprobării proiectului de hotărâre mai sus menţionat, vă mulţumesc anticipat !

PRIMAR,
BUCUROIU CONSTANTIN


Consiliului Local al oraşului Boldeşti-Scăeni



Nr. 3347/22.02.2022

RAPORT DE SPECIALITATE


Subsemnatul  Iamandi Ion , şef serviciu administraţie, analizând proiectul de hotărâre privind modificarea contractului de închiriere nr. 124/7.01.2010, am constatat următoarele:
- Contractul de închiriere nr. 124/07.01.2010 este încheiat între Consiliul Local Boldeşti-Scăeni şi Inspectoratul de Poliţie Judeţean Prahova pentru spaţiul necesar funcţionării Poliţiei oraşului Boldeşti-Scăeni, situat în clădirea corp comun cu clădirea în care îşi desfăşoară activitatea primăria şi consiliul local;
- prin acte adiţionale, termenul contractului a fost prelungit, iar la data de 7.01.2022 acesta a expirat, fiind  necesară constatarea tacitei relocaţiuni, în condiţiile art. 1810 din Codul civil, pentru perioada scursă de la data expirării şi până la data adoptării hotărârii de prelungire a termenului;
- locatarul a înregistrat întârzieri la plata chiriei lunare datorate ceea ce a condus la calcularea accesoriilor, în condiţiile legii. Pentru a preîntâmpina astfel de situaţii plata chiriei să se facă lunar, în baza facturii emise de locator, până în ultima zi lucrătoare a lunii, pentru luna anterioară;
- dat fiind specificul activităţii instituţiei sus amintite, fiind de interes public naţional judeţean şi local, contractul de închiriere nr. 124/07.01.2010 poate fi prelungit şi modificat prin înţelegea părţilor;
Faţă de cele de mai sus menţionate consider că iniţierea proiectului  de hotărâre supus spre aprobarea consiliului local este necesar.




ÎNTOCMIT,
IAMANDI ION






